ΓΡΑΠΤΗ ΕΡΩΤΗΣΗ E-1519/01

υποβολή: Jacqueline Foster (PPE-DE) προς την Επιτροπή

(21 Μαΐου 2001)

Θέμα: Σχέδιο πλοήγησης μέσω δορυφόρου Galileo

Χρηματοδότηση

Η Κοινή Δήλωση Προθέσεων (Memorandum of Understanding) που αναφέρει ότι η προσωρινή χρηματοδότηση από φορείς του ιδιωτικού τομέα ανέρχεται σε 200 εκατ. ευρώ, χρήζει περαιτέρω επεξήγησης. Θα μπορούσε μήπως η Επιτροπή να αναφέρει ενδεικτικά μερικές από τις βιομηχανίες οι οποίες συμφώνησαν να συμμετάσχουν στη χρηματοδότηση; Θα μπορούσε εξάλλου η Επιτροπή να επιβεβαιώσει τις φήμες σύμφωνα με τις οποίες αν δεν ληφθεί πολιτική απόφαση όσον αφορά το οριστικό στάδιο έως τον Ιούνιο 2001 τότε μια τέτοια συμφωνία χρηματοδότησης από τον ιδιωτικό τομέα θα περιπέσει σε αχρηστία;

Θα επιθυμούσα για λόγους διαφάνειας, να καλέσω την Επιτροπή να καταστήσει απολύτως σαφείς τις προθέσεις της όσον αφορά τη χρηματοδότηση αυτού του σχεδίου και να αναφέρει με ποιον τρόπο, απόντος ενός σημαντικού τομέα ιδιωτικών συμφερόντων, σκοπεύει να χρηματοδοτήσει το σχέδιο αποκλειστικά από τον κοινοτικό προϋπολογισμό, συμπεριλαμβανομένων και 220 εκατ. ευρώ ετησίως που θα στοιχίσει η διατήρηση του σχεδίου. Θα μπορούσε μήπως η Επιτροπή να χορηγήσει ενημερωμένη ανάλυση των συνεισφορών που προβλέπεται να ζητηθούν από κάθε επιμέρους κράτος μέλος;

Ανάπτυξη

Γνωρίζει άραγε η Επιτροπή ότι ενώ η ΕΕ δαπανά εκατομμύρια ευρώ για το σχέδιο Galileo, οι ΗΠΑ προβαίνουν σε εκσυγχρονισμό τηςπάρχουσας τεχνολογίας τους; Οι εξελίξεις θα επιτρέψουν την προστασία από τους ηλεκτρομαγνητικούς παλμούς και θα παράσχουν μεγαλύτερη ακρίβεια σε ό,τι αφορά τον προσδιορισμό θέσης στο αμερικανικό παγκόσμιο σύστημα προσδιορισμού θέσης. Θα μπορούσε ως εκ τούτου η Επιτροπή να επιβεβαιώσει ότι το σχέδιο πλοήγησης μέσω δορυφόρου Galileo δεν θαστερεί τεχνολογικά σε ό,τι αφορά τις πιο πρόσφατες εξελίξεις εάν και όταν τεθεί σε λειτουργία;

Λειτουργίες

Πώς θα μπορούσε να αιτιολογήσει η Επιτροπή το γεγονός ότι το σχέδιο Galileo θα χρησιμοποιείται μόνο για μη στρατιωτικούς σκοπούς αφ' ής στιγμής φαίνεται παράλογο να αποφασίζει η ΕΕ την κατασκευή του δικού της συστήματος πλοήγησης μέσω δορυφόρου και να αρνείται από την άλλη πλευρά να αξιοποιήσει τις στρατιωτικές του δυνατότητες; Προβλέπεται μήπως στο μέλλον να γίνει ποτέ χρήση των στρατιωτικών δυνατοτήτων του Galileo;

Έχει λεχθεί ότι η προβολή του κόστους για το σχέδιο Galileo θα ξεπεράσει τα 6 δισεκατομμύρια ευρώ και εξακολουθούμε, ακόμη και τώρα στο τελικό στάδιο, να διερωτόμαστε με ποιον τρόπο θα λειτουργήσει, πώς θα εξασφαλισθεί η ιδιωτική χρηματοδότηση και, εφόσονπάρξει συμμετοχή ιδιωτικών κεφαλαίων, πόση επιρροή θα ασκήσει ο ιδιωτικός τομέας.

Απάντηση της κας de Palacio εξ ονόματος της Επιτροπής

(5 Ιουλίου 2001)

Στις 20 Ιουνίου τρέχοντος έτους, η Επιτροπή ενέκρινε πρόταση κανονισμού, βάσει του άρθρου 171 (πρώην άρθρο 130ιδ) της Συνθήκης ΕΚ, σχετικά με το καταστατικό της κοινής επιχείρησης Galileo, η οποία θα είναι ανοιχτή στη συμμετοχή ιδιωτικών επιχειρήσεων.

Σύμφωνα με τις συμβάσεις με τις τελευταίες, το ενδιαφέρον τους για συμμετοχή στη χρηματοδότηση της αναπτυξιακής φάσης του Galileo επιβεβαιώνεται και θα διευκολυνθεί από τη σύσταση της κοινής επιχείρισης. Είναι ακόμα, ωστόσο, πρόωρο να προσδιοριστούν οι εν λόγω επιχειρήσεις.

Η Επιτροπή ελπίζει ότι το Συμβούλιο Μεταφορές του Δεκεμβρίου του 2001 θα επιβεβαιώσει τη δρομολόγηση της αναπτυξιακής φάσης και ότι μια τέτοια θετική απόφαση θα επιτρέψει στον ιδιωτικό τομέα να εκπληρώσει τιςποχρεώσεις.

Η συμμετοχή του ιδιωτικού τομέα ήδη από την αναπτυξιακή φάση απαιτήθηκε από ορισμένα κράτη μέλη ως προϋπόθεση της συναίνεσής τους, στο Συμβούλιο του Δεκεμβρίου, για τη μετάβαση, το 2002, στην εν λόγω φάση του προγράμματος.

Η Επιτροπή παρακολουθεί εκ του σύνεγγυς την εξέλιξη της αγοράς και τους παρόχουςπηρεσιών δορυφορικής ραδιοναυσιπλοΐας. Η ανάπτυξη του Galileo δεν είναι ακόμα, πιθανότατα, άσχετη με την αύξηση της ακρίβειας που αποφασίστηκε από τις Ηνωμένες Πολιτείες την παραμονή της Παγκόσμιας Συνδιάσκεψης για τις Ραδιοεπικοινωνίες, η οποία πραγματοποιήθηκε στην Κωνσταντινούπολη τον Μάιο του 2000. Η Επιτροπή επιβεβαιώνει το γεγονός ότι η Ευρώπη, στη συνέχεια των επιτυχιών της στους τομείς της αεροναυπηγικής και του διαστήματος, θα εξοπλιστεί μεπερσύγχρονα μέσα ναυσιπλοΐας, τα οποία αναμένεται να είναι επιχειρησιακώς έτοιμα το 2008.

Το Συμβούλιο Μεταφορές της 4ης Απριλίου 2001 ήταν αυτό που τόνισε εκ νέου ότι το Galileo αποτελεί έναν πολιτικό σύστημαπό πολιτικό έλεγχο.

Όσον αφορά τοπολογιζόμενο σε τρία (και όχι έξι) δισεκατομμύρια κόστος, όπως είναι φυσικό για όλα τα μείζονα σαν το Galileo έργαποδομής, στη φάση της οριστικοποίησής τους, τα χρηματοδοτικά μέσα πρέπει να συγκεντρωθούν πριν από την αναπτυξιακή φάση. Πρόκειται για στόχο στον οποίο η Επιτροπή έχει στρατευθεί μέσω εκτεταμένων μελετών και επαφών με τα κράτη μέλη και τον ιδιωτικό τομέα.